b'\n_START_ARTICLE_\nGr\xc3\xa5 v\xc3\xa5rkveldvikler\n_START_SECTION_\nUtseende\n_START_PARAGRAPH_\nEn liten (vingespenn 11-13 millimeter), brunspraglete vikler. Arten ligner mye p\xc3\xa5 den beslektede hvit v\xc3\xa5rkveldvikler, men bakvingen er ikke like kontrastrikt tegnet som hos denne arten. Forvingen er brunspraglete uten noe p\xc3\xa5fallende m\xc3\xb8nster. Bakvingen er hvit med spredte, brune skjell, lysbrun langs ytterkanten.\n_START_SECTION_\nLevevis\n_START_PARAGRAPH_\nLarvene lever p\xc3\xa5 edelgran (Abies alba), s\xc3\xa5 i Nord-Europa forekommer arten bare der denne er plantet (for eksempel juletre-plantasjer). Larvene minerer inne i n\xc3\xa5lene._NEWLINE_I S\xc3\xb8r-Europa kan arten har bestandsutbrudd som kan redusere tr\xc3\xa6rnes tilvekst kraftig enkelte \xc3\xa5r.\n_START_SECTION_\nUtbredelse\n_START_PARAGRAPH_\nArten er utbredt i Vest-Europa, \xc3\xb8stligst er den funnet i Hellas og Romania._NEWLINE_I Norge er den f\xc3\xb8rst funnet i de senere \xc3\xa5rene, i Akershus, Aust-Agder og Vest-Agder.'